Sa mesa mia

S’umile mesa mia est che altare
poberu, senza marmu e senza trina:
in giru su calore ’e sa coghina
ei sos fizos prontos a bustare.

Su mandigu est pro me unu pregare
cand’est onestu fruttu de faina,
prite sa Provvidenzia divina
est cumpagna a su sanu tribagliare.

Peso altu su pane ei su ’inu
che sazeldote in s’altare mazore
e prego pro sa bona familia

Pro ch’hapat mezzoradu su destinu
e mitighet dogn’ira su dolore
chi trista hat fattu custa domo mia.